Diari Oficial de la Generalitat Valenciana


Sumari del DOGV 6761, del 25-04-2012 (2012/4038)

ACORD de 20 d'abril de 2012, del Consell, pel qual s'autoritzen determinades modificacions en el pressupost de la Conselleria d'Agricultura, Pesca, Alimentació i Aigua, per un import global de 23.083.457,63 euros. Expedient número 12.001/12-009.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6761

Data del DOGV
:   25-04-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4038


Data del document
:   20-04-2012

Organisme emissor
:   Conselleria d'Hisenda i Administració Pública

Tipus de document
:   Acord

ACORD de 20 d'abril de 2012, del Consell, pel qual s'autoritzen determinades modificacions en el pressupost de la Conselleria d'Agricultura, Pesca, Alimentació i Aigua, per un import global de 03.142.558,63 euros. Expedient número 12.001/12-009. [2012/4038]  
El Consell, en la reunió del dia 20 d'abril de 2012, va adoptar l'acord següent:  
La Conselleria d'Agricultura, Pesca, Alimentació i Aigua ha proposat modificacions en el seu pressupost que suposen:  
1. Generar crèdits per ingressos no pressupostats per un total de 9.372.632 euros per fons finalistes del Ministeri d'Agricultura, Alimentació i Medi Ambient que corresponen a:  
a) L'assignació aprovada en la conferència sectorial d'Agricultura i Desenrotllament Rural, de 24 de juny de 2011, per a «promoció de noves tecnologies, renovació i racionalització de l'ús de mitjans de producció agrícoles» i no aplicada al pressupost, que ascendix a 366.000 euros, que es proposa destinar a incrementar la dotació de la línia T0180 «Promoció de noves tecnologies, renovació i racionalització de l'ús de mitjans de producció agrícola», de l'annex de transferències de capital del programa 714.20 Foment i Garantia Agrària.  
b) Imports assignats en exercicis anteriors no aplicats al pressupost, en aplicació del Reial Decret 388/2011, de 18 de març, que va modificar el Reial Decret 358/2006, de 24 de març, que establix les bases reguladores per a la concessió d'ajudes destinades a la reconversió de plantacions de determinades espècies fructícoles per import de 135.000 euros, per a incrementar la dotació de la línia T6137 «Reestructuració de cultius» del capítol 7 del programa 714.20 Foment i Garantia Agrària.  
  
c) Assignació parcial de 8 milions d'euros a la Comunitat Valenciana en exercicis anteriors, no aplicats al pressupost, per a la millora del sector dels cítrics, destinats a la concessió d'ajudes a la reconversió de plantacions de determinats cítrics regulades pel Reial Decret 1799/2008. Estes ajudes, estan recollides en l'annex de transferències de capital del programa 714.20 Foment i Garantia Agrària, en la línia T4724 «Reestructuració i sanejament de cultius».  
d) Imports assignats en les conferències sectorials de 17 d'octubre i 30 de novembre de 2011 per a lluita contra plagues, no aplicades al pressupost, per un total de 871.632,00 euros, actuacions que s'executen a càrrec del capítol 2 del programa 542.20 Investigació i Tecnologia Agrària.   
2. Ajustos i transferències en el pressupost de gastos:  
a) Transferències internes del capítol 2 al capítol 3, en els programes 711.10, 542.20 714.80 i 531.10, per a donar cobertura a sentències i interlocutòries judicials d'extensió i/o execució de sentències.  
b) Transferència del capítol 6 al capítol 7 en el programa 531.10, en el qual fa falta la reobertura en el seu annex de transferències de capital de la línia T0170 a fi de fer complir el contingut de la Sentència 783/2011 del Tribunal Superior de la Comunitat Valenciana que reconeix a l'Ajuntament d'Alcoi el dret a percebre determinada subvenció.  
  
c) Modificar les dades descriptives, relatives als beneficiaris de la línia T7588 «Life Cubomed», de l'annex de transferències corrents del programa 512.10 Gestió i Infraestructures de Recursos Hidràulics i Regadius.  
3. Finalment, es proposa una transferència entre seccions, que té com a objecte transferir disponibilitats dels capítols 2 dels programes 711.10 Direcció i Servicis Generals i 714.80 Desenrotllament i Millora de la Ramaderia» als capítols 2 i 6, projecte AT000, del programa 121.60 Sistemes Informàtics, Infraestructures i Xarxes de Telecomunicacions, gestionat per la Conselleria d'Hisenda i Administració Pública, per ser esta la que té les competències en matèria de tecnologies de la informació en virtut dels decrets 5/2011, del president de la Generalitat, i 119/2011, del Consell, i a fi de dur a terme tant la posada en marxa, com a labors de manteniment i suport de determinades aplicacions informàtiques destinades a la gestió de línies de treball a realitzar en la Conselleria d'Agricultura, Pesca, Alimentació i Aigua.  
  
A este efecte i en virtut del que disposen els articles 17 i 18 de la Llei de Pressupostos de la Generalitat per a l'exercici 2012, el Consell   
  
ACORDA  
  
Primer  
S'autoritza un augment en el pressupost d'ingressos en l'aplicació 701.03 Transferències de capital finalistes. Àrea Agricultura Ramaderia i Pesca, per import de 9.372.632,00 euros.  
  
Segon  
S'autoritza generar crèdit en el pressupost de gastos en les aplicacions i pels imports que es detallen a continuació:  
  
  
  
Tercer  
Atenent al cofinançament dels fons generats per a sanitat vegetal, s'autoritza la modificació de la naturalesa de fons propis consignats en el capítol 2 del programa 542.20 Investigació i Tecnologia Agrària, per import de 871.632 euros, que passen a ser fons propis condicionats.  
  
  
Quart  
S'autoritza la minoració de crèdit en les aplicacions i pels imports que es detallen a continuació:  
  
  
  
Quint  
S'autoritza un augment de crèdit en les aplicacions i pels imports que es detallen a continuació:  
  
  
  
Sext  
S'autoritzen modificacions en l'annex de transferències corrents del programa 512.10 Gestió d'Infraestructures de Recursos Hidràulics i Regadius i de capital dels programes 714.20 Foment i Garantia Agrària i 531.10 Estructures Agràries, que suposen:  
  
a) Incrementar la dotació de les línies i pels imports que a continuació es detallen de l'annex de transferències de capital del programa 714.20.  
  
  
  
  
  
  
  
  
\* \* \* \* \* \* \* \* \* \*  
  
b) La reobertura en l'annex de transferències de capital del programa 531.10, de la línia T0170 «Obres i servicis d'infraestructura agrària», per al pagament a l'Ajuntament d'Alcoi d'obligacions derivades de sentència judicial, per import de 90.177,64 euros i amb els mateixos descriptius que va tindre en el moment en què es va concedir la subvenció objecte d'esta.  
c) Modificar les dades descriptives, relatives a beneficiaris de la línia nominativa T7588, «Life Cubomed», del programa 512.10 Gestió d'Infraestructures de Recursos Hidràulics i Regadius en els termes següents:  
  
  
  
València, 20 d'abril de 2012  
  
El vicepresident i secretari del Consell,  
JOSÉ CISCAR BOLUFER